L.A. Woman

L.A. Woman er det sjette studioalbumet av det amerikanske rockebandet The Doors, utgitt i april 1971. Albumet inneholder vokalist Jim Morrisons siste innspillinger med bandet før han døde i Paris i Frankrike i juli 1971. L.A. Woman er det The Doors-albumet som er mest bluesrock-preget. Albumet ble hovedsakelig innspilt «live» i studio, og kun enkelte keyboardpartier av Ray Manzarek samt studiomusikerene Marc Benno og Jerry Scheffs bidrag på henholdsvis gitar og bassgitar ble overdubbet.

I november 1970 fikk produsenten Paul A. Rothchild høre bandets nye låter, og nektet å produsere det han kalte for «cocktail-musikk». Lydteknikeren Bruce Botnick tok over produksjonsansvaret sammen med bandet.

Albumet kom på 9.-plass på Billboard 200 i USA, og ble i 2003 plassert som nummer 362 på musikkmagasinet Rolling Stones liste over «Tidenes 500 beste album».

Sporliste
Alle sangene er skrevet av Jim Morrison, Robby Krieger, Ray Manzarek og John Densmore unntatt hvor annet er notert.
   Side en
«The Changeling» – 4:21
«Love Her Madly» (Robby Krieger, The Doors) – 3:20
«Been Down So Long» – 4:41
«Cars Hiss by My Window» – 4:12
«L.A. Woman» – 7:49
Side to
«L'America» – 4:37
«Hyacinth House» (John Densmore, Robby Krieger, Ray Manzarek) – 3:11
«Crawling King Snake» (Tony Hollins, Bernard Besman, John Lee Hooker) – 5:00
«The WASP (Texas Radio and the Big Beat)» – 4:16
«Riders on the Storm» – 7:09
Bonusspor på 40-årsjubileumsutgivelse
«Orange County Suite» – 5:45 
«(You Need Meat) Don't Go No Further» (Willie Dixon) – 3:41

Personell
Jim Morrison – vokal, piano på «Orange County Suite»
Robby Krieger – gitarer
Ray Manzarek – orgel, Fender Rhodes keyboardbass, piano, Fender Rhodes elektrisk piano, bakgrunnsvokal
John Densmore – trommer
Øvrige medvirkende
Marc Benno – gitar på spor 3, 4, 5 og 8
Jerry Scheff – bassgitar

Referanser

 Eksterne lenker 


Kategori:The Doors-album
Kategori:Musikkalbum fra 1971